નવી દિલ્હી, 14 જુલાઇઃ ફીફા વિશ્વકપના હાલના અને ગત સંસ્કરણે ફૂટબોલમાં સફળતાનો જે અચૂક મંત્ર આપ્યો છે, તે છે ટીમમાં એકતા અને સુમેળભર્યું પ્રદર્શન. દક્ષિણ આફ્રિકામાં રમાયેલો ફીફા વિશ્વકપ 2010ની વિજેતા ટીમ સ્પેનમાં બે પ્રમુખ ક્લબ એફસી બાર્સિલોના અને રિયલ મેડ્રિડના ખેલાડીઓને સામેલ કરવામાં આવ્યા હતા. જેનો અર્થ સ્પષ્ટ છેકે ટીમના ખેલાડી પહેલાથી એકબીજા સાથે રમતા રહ્યાં હતા, જેના કારણે એક ટીમ તરીકે વધારે તાલમેલ અને સુમેળભર્યું વાતાવરણ તેમની વચ્ચે રહ્યું.